open-index/open-wikipedia-markdown huggingface dataset:
Pinales

**Pinales** je red borolikih golosjemenjača, razred Pinopsida, koji obuhvata četinjare iz nekoliko porodica, među kojima su najpoznatiji prestavnici smrča, jela, crni i bijeli bor, te cedar, čempres, smreka i ariš.

Krošnja ovih četinara često je u obliku piramida, a stablo I grane, pa  iglice imaju smolne kanale sa smolom (smolnice). Cvjetovi su jednospolni, jednodomni ili dvodomni;  muški su u vidu resa, a ženski većinom stvaraju tvorevine u obliku šišarki (češera).
Širom svijeta, uključujuči Bosnu I Hercegovinu i okolne balkanske države,  ove vrste često imaju velike  šumske sastojine, koje imaju veliki privredni značaj.   Najveće u svijetu su  tajge u Rusiji.

Red Pinales obuhvata (najmanje) sedam  porodica:
* *Araucariaceae* 
* *Cephalotaxaceae* 
* *Cupressaceae*  
* *Phyllocladaceae* (sin. *Podocarpaceae*)
* *Pinaceae* 
* *Podocarpaceae*  
* *Sciadopityaceae* 
* *Taxaceae*

## Također pogledajte
*Pinus
*Picea
## Reference 
## Vanjski linkovi
Kategorija:Pinales
Bijeli bor

150px|desno|mini|Areal bijelog bora
**Bijeli bor** (lat. *Pinus sylvestris*), obični bor, bjelobor, sosna

Kora ovog drveta, na gornjem dijelu debla i na ograncima je tanka, crvenkastožuta, a osipa se u tankim ljuskama, u krošnji i višim dijelovima do 18% promjera. Donji dio debla ima sivosmeđu, duboko izbrazdanu, debelu koru debljine do 35&nbsp;mm..
 
Sjemenke su tamnosmeđe, duge oko 3–4&nbsp;mm, sa 3-4 puta dužim prozirnim krilcetom koje ih obuhvata, kao kliještima i od njega se lahko odvaja. Sazrijevaju u oktobru druge godine, a ispadaju u proljeće treće godine. Klije sa 4-8, a najčešće sa 6 kotiledona.

## Ekologija 
Bijeli bor najbolje uspijeva na pozicijama sa puno svjetlosti, što ga ograničava i smanjuje mu konkurentnost prema ostalim vrstama drveća. Veoma je prilagodljiv je na ekološke uvjete temperature, vlage i tla; zahvaljujući tome i ima tako širok i raznolik areal. Doživi čak i do 250 godina. Početak plodonošenja je između 10-e i 20-e godine na osami, a 20 godina kasnije u sastojini. Mlade biljke su osjetljive na snijeg. Dobro podnosi mraz, sušu i zimske studeni i zagađenja.

## Rasprostranjenje 
Bijeli bor raste u širokom području Evrope i Sjeverne Azije, na Kavkazu, Krimu, Pirinejskom i Balkanskom poluotoku. U Bosni i Hercegovini i okolnim Balkanskim državama, ovo je autohtona vrsta drveća u pojasu srednih i viših mezofitskih šuma. Ima veliki privredni značaj.

## Osobine 
Drvo obične borovine je jedričavo, svijetle smeđastocrvene srčike i žućkaste do crvenkastobijele bjeljike. Bjeljika znatno široka u mlađeg drveta, sa oštrim prelazom između zona ranog i kasnog drveta. Smolni kanali teško uočljivi. Drvo sjajno i ima miris terpentina. Udio pora oko 67%.

### Mehaničke osobine 
Drvo lako 0,59 g/cm3, jako se uteže, meko na pritisak, vlak i savijanje je počvrsto, na smicanje i udarac čvrsto, lako se cijepa, elastično je i trajno drvo. Trajnost mu je, bez vještačkih dodataka radi zaštite: 20-70 godina na zemlji, 90-120 godina pod krovom, 250-500 godina pod vodom, 700-900 godina u stalno suhom, a djelomično u zemlji kao stub ili prag 7-8 godina.

### Primjena 
Drvo bijelog bora upotrebljava se kao građevno i stolarsko drvo, građevna stolarija, podovi, željeznički pragovi, rudničko drvo, stupovi i šipovi, jarboli, antene i celulozno drvo. Obrađuje se lako i dobro, katkad mu je potrebna saponifikacija. Sporedni proizvod su smola, dobijena smolarenjem i ekstrakcijom iz starih panjeva, katran, terpentinsko ulje i kora za štavljenje. Zbog trajnosti srčike, ubotrebljava se u vodogradnjama i građevinskoj stolariji.

### Greške 
Greške drveta bijelog bora su: usukanost, kvrgavost, zasmoljenost i modrenje. Od gljivica napadaju ga: Ceratostomella, Trameter, Armillaria merulius, Polyporus, Lophodermium seditiosum, a od insekata Xyloterus, Monochamus, Xyleborus i Sirex.

## Također pogledajte
*Pinus

## Reference
## Vanjski linkovi 
Kategorija:Pinus
Dragutin Franasović

mini|desno|Dragutin Franasović
**Dragutin Franasović** (5. decembar 1842 – 18. april 1914) bio je general srpske vojske i ministar.

## Život 
Franasović je rođen 5. decembra 1842. u Carigradu. Nakon završetka 3. razreda gimnazije u Austriji, stupio je u srbijansku redovnu vojsku 28. aprila 1862. U pješadijskog potporučnika unaprijeđen je 1867, kapetana 2. klase 1875, pukovnika 1886, a generala 1894, kad mu je ostavka uvažena. Godine 1895. vraćen je u aktivnu službu sa činom generala, pa je ponovno penzionisan 1897. Između 1862–1867. kao podoficir bio je vojni pisar pri ministarstvu vojnom, a 1867. vodnik i ađutant bataljona. Od 1873. bio je u službi pri ministarstvu vojnom. Od 1875. bio je komandir čete, a od 1876. komandant bataljona. Od 1877. bio je u ministarstvu vojnom, od 1878. komandant bataljona.

Godine 1879. postaje ađutant kneza Milana, od 2. februara 1885. do 23. marta 1886, 1–4. aprila 1893. i 25. juna 1895 – 12. decembra 1896. bio je ministar vojni. U međuvremenu bio je kancelar kraljevskih ordena. U ratu 1876. bio je ađutant glavnog komandanta timočke vojske i ordonans oficir timočko-moravske vojske, dok je tokom rata 1877/78. bio u štabu vrhovne komande. U ratu 1885. bio je ministar vojni. Stric mu je bio katolički sveštenik u Trstenu, Petar Franasović. Vladika dalmatinski Nikodim Milaš ga spominje u svojoj *Autobiografiji*. Umro je 18. aprila 1914. u Beču.

## Reference 
Kategorija:Rođeni 1842.
Kategorija:Umrli 1914.
Kategorija:Biografije, Istanbul
Kategorija:Srbijanski ministri
Kategorija:Srbijanski generali
Požari u Australiji 2019–2020.

mini|250x250piksel| Požari koji gore u sjevernom NSW-u i jugoistočnom QLD-u 12. novembra 2019. godine.
**U sezonskim australijskim požarima 2019.-20.** je izgorilo oko 24 300 000 hektara, šume, uništieno je preko 3 000 zgrada (uključujući preko 1.300 kuća) i smrtno je stradalo 24 osobe do 4. januara 2020., a još šest je nestalih u državi Victoria . Ovu sezonu požara neki smatraju jednom od najgorih, od kako pamte. U decembru 2019. vlada Novog Južnog Velsa proglasila je vanredno stanje u Novom Južnom Walesu nakon što su rekordne temperature i dugotrajna suša pogoršale požare. Procjenjeno je da je blizu pola milijarde životinja bilo pod utjecajem požarišta koji je u toku.

## Reference
Hemaglutinin

**Hemaglutinin** je glikoprotein koji izaziva aglutinaciju crvenih krvnih zrnaca u procesu zvanom hemaglutinacija.

Općepoznati hemaglutini su antitijela lektini..

## Tipovi
Perimjeri hemaglutinina su: 
* Hemaglutinin protiv gripe;
* Hemaglutinin protiv ospica;
* Paragripna hemaglutinin-neuraminidaza;
* Zaušnjačka hemaglutinin-neuraminidaza;
* PH-E oblik fitohemaglutinina.

## Upotreba u serologiji
Hemaglutinacija se može koristiti za identifikaciju površinskih antigena eritrocita (s poznatim antitijelima) ili za testiranje antitijela (sa eritrocitima s poznatim površinskim antigenima).

Koristeći anti-A i anti-B antitijela koja se specifično vežu ili za površinske A ili B antigene krvnih grupa na RBC moguće je testirati mali uzorak krvi i odrediti krvnu grupu ABO sistema posmatranog ispitanika.

Takozvani metod “tamne kartice” (*bedside card*) krvne grupe zasniva se na vizuelnoj procjeni aglutinacije, kako bi se utvrdila osobna krvna grupa. Na označenu poziciju test-pločice stave se serumska antitijela krvnih grupe fiksirana na njenu površinu, a zatim i kap krvi ispitanika na svaku kap antitijela (seruma). Prisustvo ili odsustvo vizuelne aglutinacije omogućava brzi i praktični način određivanja individudlnog ABO ili rezusnog statusa.

Aglutinacija crvenih krvnih zrnaca koristi se za Coombsov test.

## Također pogledajte
* Aglutinacija
* Neuraminidaza

## Reference
## Vanjski linkovi
*

Kategorija:Hematologija
Kategorija:Imunološki testovi
Aglutinacija (biologija)

**Aglutinacija** (lat. "agglutinare" = ljepljenje) je nakupljanje, odnosno zgrušavanje čestica.

Aglutinacija je proces koji nastaje ako se antigen pomiješa sa odgovarajućim antitijelom zvanim izoaglutinin. Ovaj se pojam uobičajeno koristi u grupiranju krvnih antigena mnogih sistema krvnih grupa.

U biologiji to se događa na dva glavna primera:
# Nakupljanje ćelija poput bakterija ili crvenih krvnih zrnaca u prisustvu antitela ili komplementa. Antitijelo ili druga molekula veže više čestica i spaja ih, stvarajući veliki kompleks. To povećava efikasnost eliminacije mikroba pomoću fagocitoze jer se velike nakupine bakterija mogu eliminirati u jednom potezu, nasuprot eliminaciji pojedinih mikrobnih antigena.
# Ako se nekoj osobi izvrši transfuzija pogrešne krvne grupe, antitijela reagiraju s pogrešno transfuziranom krvnom grupom i kao rezultat toga, eritrociti skupljaju se i lijepe, uzrokujući aglutinaciju. Nakupljanjem sitnih čestica suspendiranih u otopini, veće mase se (obično) talože.

## U hematologiji
### Hemaglutinacija
Hemaglutinacija je proces kojim se crvena krvna zrnca aglutiniraju, što znači zgrudaju ili zgomilaju. Aglutin koji je uključen u hemaglutinaciju naziva se hemaglutinin.
U unakrsnom podudaranju, davatelj krvi (crvenih krvna zrnaca i serum ili plazma primatelja inkubiraju se zajedno. Ako se dogodi aglutinacija, to ukazuje da su krvne grupe davatelja i primatelja inkompatibilne, tj. nespojive.

### Leukoaglutinacija 
Leukoaglutinacija nastaje kada su uključene čestice bijelih krvnih zrnaca.
Primjer PH-L je oblik fitohemaglutinina.

## U mikrobiologiji
Aglutinacija se obično koristi kao metod identifikacije specifičnih bakterijskih antigena, a zauzvrat, i identitet takvih bakterija. Budući da se grupna reakcija događa brzo i lahko je proizvesti, aglutinacija je važna tehnika u dijagnostici.

## Historija otkrića 
Dvojica bakteriologa, Herbert Edward Durham (1945.) i Max von Gruber (1853.-1927.), otkrili su specifičnu aglutinaciju 1896. godine. Postala je poznata kao Gruber-Durhamova reakcija. Gruber je uveo termin aglutinin (s latinskog) za bilo koju supstancu koja je izazvala aglutinaciju ćelija.
Francuski ljekar Fernand Widal (1862–1929) je kasnije (1896.) uveo Gruberovo i Durhamovo otkriće u praktičnu upotrebu, koristeći reakciju kao osnovu za test na tifusnu groznicu. Widal je otkrio da je serum krvi iz nosača tifusa uzrokovao nakupljanje bakterija tifusa, dok serum od osobe bez tifusa. Ovaj Widalov test bio je prvi primjer serumske dijagnoze.

Austrijski ljekar Karl Landsteiner pronašao je još jednu važnu praktičnu primjenu reakcije aglutinacije 1900. Landsteiner-ovi testovi aglutinacije i njegovo otkriće krvnih grupa ABO sistema bili su početak nauke o transfuziji krvi i serologije koja omogućila je transfuziju mogućom i sigurnijom.

## Također pogledajte
* Antitijelo
* Koagulacija
*Imunološki sistem
* Makrofag

## Reference 
Kategorija:Imunološki testovi
Kategorija:Hematologija
Svjetski kup u biatlonu 2007/2008.

{{Infokutija Svjetski kup (zimski sportovi)
| takmičenje                   = Svjetski kup u biatlonu 2007/2008.

| takmičenje1                  = Ukupno: 
| pobjednik1                   =  }   
| takmičenje2                  = Pojedinačno:
| pobjednik2                   =     
| takmičenje3                  = Sprint:
| pobjednik3                   =  }   
| takmičenje4                  = Potjera:
| pobjednik4                   =  }   
| takmičenje5                  = Masovni start:
| pobjednik5                   =  }   
| takmičenje6                  = Štafeta:
| pobjednik6                   =       
| takmičenje7                  = Kup nacija:
| pobjednik7                   =     
| takmičenje8                  = 
| pobjednik8                   = 
| takmičenje9                  =
| pobjednik89                  = 

| mjesto                       =  10   10
| pojedinačna_takmičenja       =  26   26
| timska_takmičenja            =  5+2   5+2
| otkazana_takmičenja          =  -   -
| zaustavljena_takmičenja      = 

| države                       =  37   32
| sportisti                    = 

| posljednja                   = 2006/07.
| sljedeća                     = 2008/09.
}}
**Svjetski kup u biatlonu 2007/2008.** bilo je 31. po redu takmičenje biatlonaca za Svjetski kup u biatlonu u organizaciji Međunarodnog biatlonskog saveza (IBU). Sezona je počela 29. novembra 2007. u Kontiolahtiju u Finskoj, a završena 13. marta 2008. u Oslu u Norveškoj. U ovoj sezoni, takmičenja su održavana po 26-i put u ženskoj konkurenciji. Takmičenja u muškoj konkurenciji održana su u disciplinama pojedinačno na 20&nbsp;km, sprint 10&nbsp;km, potjera 12,5&nbsp;km, štafeta 4 × 7,5&nbsp;km i masovni start, a u ženskoj pojedinačno na 15&nbsp;km, sprint 7,5&nbsp;km, potjera 10&nbsp;km, masovni start i štafeta 4 × 6&nbsp;km. Od ove sezone uvedena je i mješovita štafeta 2 × 6&nbsp;km + 2 × 7,5&nbsp;km, gdje su prvo trčale žene 6&nbsp;km, a zatim muškarci 7,5&nbsp;km. Vrhunac takmičenja bilo je Svjetsko prvenstvo u švedskom Östersundu. Utrke sa svjetskog prvenstva su brojane za plasman u Svjetskom kupu. Pobjednik Svjetskog kupa u muškoj konkurenciji postao je po peti put, nakon sezona 1997/98, 2002/03, 2004/05. i 2005/06. Norvežanin Ole Einar Bjørndalen, dok je u ženskoj konkurenciji prvi put pobijedila Njemica Magdalena Neuner.

## Kalendar takmičenja 
## Bodovanje 
Od sezone 2000/01, pa sve do ove sezone koristio se novi sistem bodovanja u kome pobjednik dobija 50 bodova, drugi 47, treći 43 itd. Ovaj sistem je zamijenio stari sistem od sezone 1984/85. po kojem je pobjednik dobijao 30 bodova, drugi 26, treći 24 i svaki slijedeći plasman bod manje.

## Muškarci 
### Rezultati 
### Tabele 
### Pojedinačni rezultati 
## Žene 
### Rezultati 
### Tabele 
### Pojedinačni rezultati 
## Mješovita štafeta
### Rezultati 
### Pojedinačni rezultati 
### Tabele 
## Takmičari 
## Pobjede u Svjetskom kupu 

; Muškarci

; Žene

## Napomene 
## Reference 
## Vanjski linkovi 
* Službena stranica IBU-a
* Službena stranica sa bankom podataka IBU-a

Kategorija:2008. u biatlonu
Kategorija:2007. u biatlonu
Kategorija:Svjetski kup u biatlonu 2007/2008.
Zoran Milanović

**Zoran Milanović** (rođen 30. oktobra 1966) hrvatski je političar i trenutni peti predsjednik Hrvatske. Prethodno je obavljao funkciju premijera od decembra 2011. do januara 2016. godine. Bio je lider Socijaldemokratske partije Hrvatske (SDP), najveće političke stranke lijeve orijentacije u Hrvatskoj od 2007. do 2016. godine. Bio je vođa opozicije u dva odvojena slučaja, od 2007. do 2011. i od januara do novembra 2016, kada ga je na mjestu predsjednika SDP-a naslijedio Davor Bernardić.

## Vanjski odnosi
### Bosna i Hercegovina
Odnos Hrvatske prema Bosni i Hercegovini u vrijeme Milanovićevog mandata se znatno promijenio. Za razliku od prethodnih vlasti, Milanovićeva Vlada je dala značajnu podršku Hrvatima u BiH. Prethodne vlasti u Hrvatskoj, naročito nakon smrti Franje Tuđmana nisu pokazivale interes za položaj Hrvata u BiH. Štoviše, bivši predsjednik Stjepan Mesić se sukobio s hrvatskim političarima u BiH, a istodobno gradio prijateljske odnose s bošnjačkim političarima. Milanovićeva politika prema BiH ocijenjena je kao "najbolja politika prema BiH" za Hrvate "unatrag dva desetljeća". Javno je izrazio zanimanje Hrvatske za stanje u Bosni i Hercegovini i položaj Hrvata kao konstitutivnog naroda.

## Reference
## Vanjski linkovi 
* Javno.com: Biografija

Kategorija:Rođeni 1966.
Kategorija:Živi ljudi
Kategorija:Biografije, Zagreb
Kategorija:Hrvatski političari
Kategorija:Hrvatski premijeri
Andrej Plenković

**Andrej Plenković** (rođen 8. aprila 1970) hrvatski je političar koji je od 19. oktobra 2016. trenutni premijer Hrvatske. Predsjednik je Hrvatske demokratske zajednice (HDZ) od 2016. godine. Prije toga bio je jedan od jedanaest hrvatskih članova Evropskog parlamenta, koji je služio od ulaska Hrvatske u Evropsku uniju 2013. do ostavke zastupnika u Evropskom parlamentu kada je preuzeo dužnost premijera.

Nakon što je 1993. diplomirao na zagrebačkom Pravnom fakultetu, Plenković je obnašao različite birokratske položaje u hrvatskom Ministarstvu vanjskih i evropskih poslova. Nakon završetka poslijediplomskog studija 2002. (magistar istraživanja iz međunarodnog prava), bio je zamjenik šefa misije Hrvatske u EU. Između 2005. i 2010. bio je zamjenik hrvatskog ambasadora u Francuskoj, prije nego što je napustio mjesto državnog sekretara za evropske integracije. Nakon toga izabran je u Hrvatski sabor 2011. godine.

## Reference
## Vanjski linkovi
*

Kategorija:Rođeni 1970.
Kategorija:Živi ljudi
Kategorija:Biografije, Zagreb
Kategorija:Hrvatski političari
Kategorija:Hrvatski premijeri
Inhibitor alfa amilaze

**Inhibitori alfa-amilaze** –  u molekularnoj biologiji – su  porodica proteina koji  inhibiraju specifičnosti sisarskij alfa-amilaza, formiranjem uskog kompleksa sa alfa-amilazom, u stehiometrijskom omjeru 1:1.  Ova porodica inhibitora nema djelovanje na biljne i mikrobske alfa-amilaze.

Kristalna struktura određena je za tendamistatom, inhibitorom 74-aminokiseline kojeg proizvodi *Streptomyces tendae*, a koji cilja širok spektar sisarskih alfa-amilaza. Vezivanje tendamistata na alfa-amilazu dovodi do blokade sternog aktivnog mjesta enzima. Strukturu kristala tendamistata pokazuje imunoglobulin sličan pregibu koji bi mogao potencijalno usvojiti više konformacija. Takva molekulskaa fleksibilnost mogla bi omogućiti induciranu vrstu vezanja koja bi ga  i optimizirala i omogućila široku specifičnost.

## Reference 
 
## Vanjski linkovi
*InterPro content-IPR000833
Kategorija:Proteinski domeni
Crkva svetog Nikole u Krčedinu

mini|desno|Crkva prijenosa moštiju svetog Nikole u Krčedinu
**Crkva prijenosa moštiju svetog oca Nikolaja u Krčedinu** srpska je pravoslavna crkva u općini Inđija, Srem, Vojvodina, Srbija, podignuta 1781. godine. Predstavlja nepokretno kulturno dobro kao spomenik kulture od velikog značaja.

## Arhitektura 
Crkva u Krčedinu pripada srijemskom vladičanstvu. Posvećena je svetom Nikoli (ljetnom, prijenos njegovih moštiju u Bari), podignuta je kao jednobrodna građevina sa oltarskom apsidom na istočnoj i zvonikom na zapadnoj strani, sa krovom na dvije vode. Fasade su raščlanjene niskim soklom, pilastrima i profilisanim krovnim vencem.

Pjevnice su rad drvorezbara Marka Vujatovića iz 1806. godine, na kojima stoje slike Teodora Vitkovića i Dimitrija Lazarevića iz 1810. godine. Visoka, višekatna oltarska pregrada, ukrašena bogatim drvorezbarskim ukrasom, klasicistički je rad Eduarda Vladarša iz 1843. godine. Prestone ikone su flankirane kaneliranim stupovima obavijenim vijencima ruža sa kompozitnim kapitelima. Motivi su biljni: hrastovo lišće, ruže, grozdovi i grančice. Ikone na ikonostasu slikao je Petar Kamber 1853. godine. Konzervatorsko-restauratorski radovi na arhitekturi obavljeni su 1973. godine, a radovi u unutrašnjosti hrama i na čišćenju rezbarenih dijelova ikonostasa 1981. godine.

## Reference 
Kategorija:Srpske pravoslavne crkve u Srbiji
Kategorija:Crkve u Inđiji
Kategorija:Spomenici kulture u Srbiji
Kategorija:Crkve Eparhije sremske
Rezolucija 757 Vijeća sigurnosti Ujedinjenih nacija

**Rezolucija Vijeća sigurnosti 757** je donesena 30. maja 1992, na 3082. sjednici Vijeća sigurnosti Ujedinjenih nacija. Nakon potvrđivanja rezolucija 713, 721, 724 iz 1991,  te 727, 740,  743, 749 i 752 iz 1992, Vijeće je osudilo neuspjeh vlasti Savezne Republike Jugoslavije da sprovedu Rezoluciju broj 752 o zahtjevu za povlačenje jedinica JNA iz Republike Bosne i Hercegovine. Također je zatraženo od Hrvatske vojske da poštuje članak 4. Rezolucije 752.
Za Rezoluciju su glasali 13 država, dok su suzdržani bili Kina i Zimbabve.

## Sadržaj 
Vijeće je navelo da bi se sve države trebale pridržavati sljedećih pravila, dok se Rezolucija 752 ne primijeni:
:(a) spriječiti uvoz svih proizvoda i roba iz Jugoslavije ili bilo koje aktivnosti njihovih državljana na promicanju takvog izvoza;
:(b) spriječiti prodaju svih proizvoda i roba Jugoslaviji, osim za humanitarne potrebe;
:(c) ne stavljaju na raspolaganje Jugoslaviji bilo kakve komercijalne, industrijske ili javne usluge, sredstva ili financijska sredstva;
:(d) uskratiti dozvolu avionima za uzlijetanje, slijetanje ili prelijetanje s njihovog teritorija ako je predodređeno za slijetanje ili je stigao iz Jugoslavije, osim iz humanitarnih razloga;
:(e) zabraniti održavanje ili projektiranje aviona u Jugoslaviji ili kojima upravlja Jugoslavija;
:(f) smanjiti razinu diplomatskog i konzularnog osoblja u Jugoslaviji;
:(g) ograničiti sudjelovanje u sportskim događajima u zemlji;
:(h) obustaviti naučne, tehničke i kulturne razmjene i posjete.

Vijeće je nadalje odlučilo da se sankcije ne trebaju primjenjivati na snage UNPROFOR-a,  učesnike Konferencije o Jugoslaviji ili Misiju Evropske Unije. Također je pozvano da se uspostavi sigurnosna zona u Sarajevu i na sarajevskom aerodromu, nadalje pozivajući Odbor Vijeća sigurnosti uspostavljen Rezolucijom 724 da nadzire embargo na oružje, i da će Vijeće kao cjelina stalno pregledavati situaciju.

## Tekst 
## Također pogledajte 
* Raspad SFRJ

## Reference 
## Vanjski linkovi 
* [Tekst rezolucije na UNHCR.org](https://undocs.org/S/RES/757(1992)) 

Rezolucije
Rezolucije
757
757
757
757
Rezolucije
Kategorija:Opsada Sarajeva
Rezolucije
Larix

***Larix*** je rod **ariš**a,  golosjemenjača  iz porodice *Pinaceae*, red Pinalws. Ime potiče iz perioda Starih Rimljana koji su njime označavali evropski ariš. Samonikli rastu u planinskim područjima srednje Evrope.

## Opis 
Ariši su relativno rijetki četinari iz skupine kod čijih predstavnika lišće zimi otpada. Velika stabla, narastu i do oko 40 m; uspravna  debla mogu imati promjer i više od 1,5 m. Mlade biljke imaju glatku koru, koja kasnije zadebljvaa i pločasto ispuca. Kora je izvana siva a iznutra crvenosmeđa. Drvo je teško, crvene srži, intenzivnog mirisa na smolu. Upotrebljava se za pravljenje trajnijih predmeta i dijelova.

Grane ariša su raspoređene pršljenasto, a ogranci su viseći. Listovi, su u karakterističnim čupercima, po 30 - 40;  dugi su oko 3&nbsp;cm, prije nego što otpadnu dobiju zlatno-žutu boju. Ženski i muški cvatovi su na istoj grani. Ženski su pojedinačni, u sitnim, uspravnim žućkastosmeđim šišarkama, šiljastih ljuski, a muški su crvenkasti, obavijeni ljuskama.

## Vrste 
# *Larix × czekanowskii* Szafer
# *Larix decidua* Mill. (syn. *L. europaea*)
# *Larix gmelinii*  (Rupr.) Kuzen. (syn. *L. dahurica, L. olgensis*).
# *Larix griffithii* Hook.f. (syn. *L. griffithiana*) 
# *Larix kaempferi* (Lamb.) Carrière (syn. *L. leptolepis*)
# *Larix laricina*  (Du Roi) K.Koch
# *Larix lyallii* Parl.
# *Larix mastersiana* Rehder & E.H.Wilson
# *Larix occidentalis* Nutt.
# *Larix potaninii* Batalin
# *Larix sibirica* Ledeb.

## Galerija

10 31 2008 Stand of Tamarack.jpg|*Larix laricina* u jesen (Vermont)
Nature in Khanty-Mansiya.jpg|Sibirski ariši
Raven Ridge - Flickr - brewbooks (2).jpg|Šuma ariša na Sjevernim kaskadama 
Arancione.jpg|Evropski ariš, italijanske Alpe
Larix occidentalis Navaho Ridge.jpg|*Larix occidentalis* (Navaho Ridge)
Flowers of Japanese larch emerging.jpg|Muški (gore) i ženski (dolje desno) cvjetovi japanskog ariša u proljeće
Larix decidua0.jpg|Evropsli ariš: listovi i šišarke
SubalpineLarch 7769.jpg|Subalpski ariš

## Također pogledajte
*Pinaceae

## Reference
## Vanjski linkovi
Kategorija:Pinales
Kategorija:Ljekovito bilje
Kategorija:Larix
Vicia faba

*Vicia faba* bos. **bob**  je jednogodiišnja biljka, cvjetnica iz porodice *Fabaceae* (mahunarke ili leguminoze).

## Opis 
Bob je jednogodišnja biljka koja naraste I do 1m. Ima nerazgranate, šuplje, četvrtaste i uspravne stabljike. Listovi su mesnati, plavičastozeleni s lisnom drškom, koja se produžava u zašiljeni vrh sa  2-3 para sjedećih jajastih listića. Zalisci su krupni i srcasti. Cvasti sadrže  2-4 krupna leptirasta bijela i mirišljava cvijeta. Mahune su u početku uspravne, kasnije viseće. Na poprečnom presjeku su okrugle, duge oko 8 – 20&nbsp;cm, a široke  i oko 1–2&nbsp;cm. Mlade su zelene, a zrele tamnomrke, kožaste, iznutra pregrađene poprečnim zidovima, sadrži 2-7 graholikih do 3&nbsp;cm velikih sjemenki. Sjemenke su relativno krupne (u odnosu na ostale mahunarke), a u ishrani se  koriste u slično kao i grah.

Bob se uzgaja na  bogatim tlima, sa dosta vlage. Sije se u drugoj polovini marta. Branje zrna obavlja se, kada većina mahuna  pocrni. U balkanskim zemljama se  uglavnom bere i priprema dok je još zelen.

Prema težini sjemenki,  sorte se dijele na:
* sitnosjemene (masa 1.000 sjemenki 300-650 grama),
* konjski bob (masa 1.000 sjemenki 650-800 grama),
* krupnosjemeni (masa 1.000 sjemenki 800-1200).
U  Starom svijetu uzgaja se  preko 100 varijeteta boba, dok se u  Sjevernoj Americi i Kanadi bob relativno malo uzgaja.

## Upotreba 
Bob se koristi kao povrće. Kao  hrana se koriste mlade mahune ili sjemenke, bogate hranjivim tmaterijama. Tako 100 grama zrelog sirovog sjemena, naprimjer,  sadrži preko 25 grama bjelančevina, ugljikohidrate, vlakna i minerale.  Svježa ili silirana stabljika služi kao stočna hrana.

Bob je bogat aminokiselinom L-dopa, koja je prekursor dopamina pa se preporučuje  oboljelima od Parkinsonove bolesti, pošto njihov organizam slabo proizvodi ovu supstancu.

## Historija 
Postoje pouzsadni dokazi da se bob uzgaja još od kasnog neolitika, vjerojatno prvo u Alžiru ili u jugozapadnoj Aziji, a kasnije u željeznom dobu, već je poznat širom Evrope. Bio jedna od najvažnijih namirnica mediteranske civilizacije]], posebno Starih Grka i Rimljana. Prije nego što je grah donesen iz Amerike u Evropu, (prije 16., 17. stoljeća) variva slična onim koja se danas prave od graha, pripremana su od boba.

Danas se bob najviše uzgaja u Kini, Etiopiji, Iranu, Egiptu i dr.

## Galerija 

Datoteka: Vicia faba.jpg |Cvijet 
Datoteka: Tuinboon voor zaad.jpg | Zrele mahune 
Datoteka: Fava beans 1.jpg | Sjemenka u mahunama
Datoteka: Fried broad beans (china).jpg| Sjemenke boba kao grickalice

## Također pogledajte
*Fabaceae

## Reference
## Vanjski linkovi
Kategorija:Fabaceae
Kategorija:Ljekovito bilje
Kategorija:Povrće
Predsjednički izbori u Hrvatskoj 2019.

U Hrvatskoj su se 22. decembra 2019. održali predsjednički izbori. Kako nijedan kandidat nije dobio većinu od svih datih glasova (uključujući prazne i nevažeće listiće), 5. januara 2020. se odvijao drugi krug između dva kandidata s najvećim brojem glasova u prvom krugu. Ovo su sedmi predsjednički izbori od kada su prvi neposredni održani 1992. godine .

## Odluka o raspisivanju izbora 
Odluku o raspisivanju izbora hrvatska je vlada donijela tokom sjednice 14. novembra 2019. Potencijalni kandidati morali su prikupiti najmanje 10.000 potpisa hrvatskih državljana koji su navršili 18 godina da bi njihova kandidatura postala službena i da se njihovo ime pojavi na glasačkom listiću. Dodijeljen im je vremenski okvir od 12 dana da to postignu i tako su do 3. decembra 2019. u ponoć trebali da svoje potpise predaju Državnoj izbornoj komisiji. Ukupno dvanaest kandidata predalo je potpise do krajnjeg roka, a komisija je zatim nastavila s provjerom potpisa u narednih 48 sati, predstavljajući konačnu listu od jedanaest odobrenih kandidata 5. decembra 2019.

## Prvi krug 
## Drugi krug 
## Rezultati izbora 
Po nezvaničnim rezultatima novi predsjednik Hrvatske je Zoran Milanović.

### Privremeni rezultati 
Broj obrađenih biračkih mjesta: 6.523 od ukupno 6.533 (99,85%)
* Zoran Milanović - 1.034.222
* Kolinda Grabar-Kitarović - 928.226

## Napomene 
## Reference 
Kategorija:Stranice koje koriste zastarjelu sintaksu za slike
2019
Kategorija:2019. u Hrvatskoj
Kategorija:2020. u Hrvatskoj
Kategorija:Izbori u 2019.
Kategorija:Izbori u Hrvatskoj 2019.
Kategorija:Izbori u Evropi 2019.
Anemofilija

**Anemofilija** ili **oprašivanje vjetrom** je forma oprašivanja pri kojem se polen distribuira pomoću vjetra. Gotovo sve golosjemenjače su anemofilne, kao i mnoge biljke u redu Poales, uključujući trave, *Cyperaceae* i *Juncaceae*. Ovo ih razlikuje od entomofilnih i zoofilnih vrsta (čiji se polen šire insekti, odnosno kičmenjaci).

Anemofilna polenova zrna su lahka i neljepljiva, tako da se lahko prenose uobičajenim vjetrom. Dijametar im je oko 20-60num, iako polenova zrna vrsta roda *Pinus* mogu biti mnogo veća i mnogo manje gusta. Često prati dvodomost - prisustvo muških i ženskih reproduktivnih struktura na odvojenim biljkama

## Alergije
Gotovo svi poleni koji su alergeni su od anemofiličnih vrsta. Trave (Poaceae) su najvažniji proizvođači aeroalergena u većini umjerenih regiona, a nizijske ili livadske vrste proizvode više polena od visinskih ili močvarnih vrsta.

## Reference
## Vanjski linkovi
* 

Kategorija:Morfologija biljaka
Kategorija:Razmnožavanje
Kategorija:Vjetar
Julia Meade

**Julia Meade Kunz** bila je američka filmska i scenska glumica koja je bila česti govornik u živim reklamama u ranim danima televizije 1950-ih.

Meade je rođena u Bostonu 17. decembra 1925; njen je otac prodavao pisaće mašine, a majka Carolyn Meade, koja je bila "vodeća dama s Walterom Hampdenom od 1923. do 1933.

Sa porodicom se preselila u Ridgewood, New Jersey, kad joj je bilo 10 godina, a kasnije je diplomirala na dramskoj školi Yale. Meade je otišla u New York City i zaposlila se kao model 1948.

Meade je privukla pažnju javnosti 1953. kao javno lice odjela Lincoln, kompanije Ford Motor Company. Godinama je snimala reklame u *emisiji* *The Ed Sullivan Show* za proizvode poput Kodak kamera i časopisa *Life*, a stekla je priznanje kao "omiljena prodavačica" voditelja programa. Meade je 1960. za magazin *Life* rekla "bavim se reklamama kao da igram kraljicu u *Hamletu* ".

Meade se na filmu pojavila u *Razgovor* o *jastucima* iz 1959, "*Tammy Recite mi istinu"* i 1990. u " *Pretpostavljena nevinost"*.

Meade je umrla u dobi od 90 godina 16. maja 2016. u svojoj kući na Menhetnu. U braku je bila Oliver Worsham Ruddom mlađim, komercijalnim ilustratorom, od 1952. do njegove smrti 1999. Imali su dvije kćeri.

## Filmografija 
* *Presumed Innocent* (1990) kao Moderator
* *My First Love* (TV movie) (1988) kao Chris Townsend
* *Zotz!* (1962) kao Prof. Virginia Fenster
* *Tammy Tell Me True* (1961) kao Suzanne Rook
* *Pillow Talk* (1959) kao Marie

## Reference 
Kategorija:Rođeni 1925.
Kategorija:Umrli 2016.
Kategorija:Biografije, Boston
Kategorija:Američke filmske glumice
Qasem Soleimani

**Qasem Soleimani**, također transliterirano kao **Qassem Suleimani** i **Qassim Soleimani** (; 11. mart 1957 – 3. januar 2020) bio je iranski general-major Iranske revolucionarne garde.

Bio je komandant 41. divizije tokom Iransko-iračkog rata, a kasnije je pomagao u vojnim i političkim aktivnostima na teritorijama izvan Irana. Bio je prvi koji se uključio u podršku kurdskim vojnim jedinicama (Pešmerga) u Iraku obezbjeđujući im oružje, kao i vojnu pomoć Hezbollahu u Libanu i Hamasu u palestinskim teritorijama. Godine 2012. pomagao je sirijskoj vladi tokom građanskog rata, najviše protiv Islamske Države.
Soleimani je bio veoma popularan među Irancima, a njegove pristalice ga smatraju "nesebičnim herojem koji se bori protiv iranskih neprijatelja."

Ubijen je tokom zračnog napada na aerodrom u Bagdadu 3. januara 2020. Posthumno mu je dodijeljen čin general-potpukovnika. Nakon njegove smrti, za zapovjednika Quds jedinica izabran je Esmail Ghaani.

## Reference 
## Vanjski linkovi 
* David Ignatius, At the Tip of Iran's Spear, *Washington Post*, 8. 6. 2008.
* Martin Chulov, Qassem Suleimani: the Iranian general 'secretly running' Iraq, *The Guardian*, 28. 7. 2011.
* Dexter Filkins, The Shadow Commander, *The New Yorker*, 30. 9. 2013.
* Ali Mamouri, The Enigma of Qasem Soleimani And His Role in Iraq, *Al-Monitor*, 13. 10. 2013.
* Profil na BBC Radio 4

Kategorija:Rođeni 1957.
Kategorija:Umrli 2020.
Kategorija:Perzijanci
Alma Zadić

**Alma Zadić** rođena 24. maja 1984. godine je austrijska političarka, bosanskohercegovačkog porijekla, pravnica, bivši advokat i od 7. januara 2020. ministrica pravde Austrije u Vladi Kurz II, u prijelaznoj Vladi Schallenberg i u Vladi Nehammer. Zadić je bila zastupnica u austrijskom parlamentu u XXVI sazivu od 2017. kao predstavnica političke partije JETZT, a kao predstavnica Die Grünen je postala ministrica u koalicijskoj vladi između ÖVP i Die Grünen nakon Skupštinskih izbora 29. septembra 2019. godine.

## Biografija 
Alma Zadić, rođena je u Tuzli, SFRJ, (danas Bosna i Hercegovina). Sa deset godina, zbog rata u Bosni i Hercegovini sa roditeljima je izbjegla u Austriju u Beč, gdje je završila osnovnu školu Ortnergasse i gimnaziju Ettenreichgasse u Beču. Od 2003. godine studirala je pravo na Pravnom fakultetu Univerziteta u Beču. Inozemni semestar studija završila je u Piacenzi na Università Cattolica del Sacro Cuore, a 2007. godine je magistrirala. U daljem slijedu obrazovanja preko organizacije Međunarodne organizacije za migracije u Beču radila je kao praktikant na Međunarodnom krivičnom sudu za bivšu Jugoslaviju u Den Haagu. Nakon toga je apsolvirala godinu dana sudske prakse u Austriji, kao preduslov, za bavljenje advokaturom i notarijatskim poslom. U studijskoj godini 2009/10. apsolvirala je na Univerzitetu Columbia u New Yorku diplomsko obrazovanje LL.M. (). Nakon toga je bila suradnica i glavna urednica na *Vale Columbia Center* u *Sustainable International Investment* u New Yorku.

## Reference 
## Vanjski linkovi 
Kategorija:Rođeni 1984.
Kategorija:Biografije, Tuzla
Kategorija:Austrijski političari
Kategorija:Austrijski ministri
Kategorija:Austrijanci porijeklom iz Bosne i Hercegovine
Kategorija:Zastupnici u Austrijskoj skupštini
Kategorija:JETZT
Kategorija:Die Grünen - Die Grüne Alternative
Kategorija:Austrijski pravnici
Savez pionira Jugoslavije

**Savez pionira Jugoslavije** (**SPJ**) (slovenski *Zveza pionirjev Jugoslavije (ZPJ)*, makedonski *Сојуз на пионери на Југославија (СПЈ)*, bila je društvena organizacija koja je obuhvatala osnovnoškolsku djecu iz prvih sedam razreda u SFR Jugoslaviji. Savez je osnovan 27. decembra 1942. godine u toku Narodnooslobodilačke borbe Jugoslavije, pod rukovodstvom Komunističke partije Jugoslavije, a po ugledu na sovjetske pionirske organizacije. Organizacija je bila u strukturi USAOJ-a, odnosno Saveza komunističke omladine Jugoslavije, Narodna omladina Jugoslavije i kasnije Savez socijalističke omladine Jugoslavije. Izdavali su „Male novine“. Čest sinonim za ovu organizaciju bio je "**Titovi pioniri**".

Organizacija je bila podijeljena u dvije grupe, mlađe  (od 7. do 11. godine) i starije pionire (11-15 godina).

Prijem novih članova obavljan je u prvom razredu, tokom svečanosti za Dan republike. Tog dana đaci su davali „pionirsku zakletvu“ i dobijali su uniformu pionira: plavu kapu „titovku“ sa crvenom petokrakom, bijelu košulju sa crvenom maramom i plave kratke hlačice.

Pioniri su bili organizirani po državnom hijerarhiskom sistemu, od razine škole, općine, bivših srezova, do republička i savezne države. Organizacijama svih razina formalno su rukovodili izabrani pioniri i društveno uobičajeni organi, ali su brigu o njihovom radu vodili zaduženi nastavnici, partijski, školski, općinski, republički i savezni organi i pojedinci, pod rukovodstvom KPJ, kasnije SKJ. 

Najuspješniji pioniri birani su u općinske i republičke delegacije za posjete "Drugu Titu", redovno za Dan mladosti, 25. maja, svake godine. Posljednja generacija pionira rođena je 1982. godine.

## Pionirska zakletva 
Tekst pionirske zakletve, koji je u nekim detaljima varirao od škole do škole, glasio je:

Tekst zakletve se s vremenom mijenjao pa je tokom 1970-ih imao sljedeći oblik:

Danas kad postajem pionir
dajem časnu pionirsku riječ
da cu marljivo učiti i raditi,
poštovati roditelje i starije
i biti vjeran i iskren drug,
koji drži danu riječ!

Jedna od prvih verzija svečanog pionirskog zavjeta u FNRJ, u upotrebi do 1972., bila je manje zahtijevna i glasila je:

Zavjetujem se pred pionirskom zastavom i pred svojim drugovima pionirima da ću učiti i živjeti kao vjeran sin svoje domovine – Federativne Narodne Republike Jugoslavije. Zavjetujem se da ću čuvati bratstvo i jedinstvo naših naroda i slobodu naše domovine stečene krvlju njenih najboljih sinova. Za domovinu s Titom – naprijed!

## Također pogledajte
*SKJ
*SKOJ

## Reference 
Kategorija:Savez komunista Jugoslavije
Kategorija:Narodnooslobodilačka borba
Kategorija:Historija Jugoslavije
Arad (okrug)

**Arad** () je jedan od 41 okruga Rumunije. Nalazi se u zapadnom dijelu države, unutar historijske regije Crișane s nekoliko naselja koja pripadaju regiji Banata. 
Prostire se na površini od 7.754&nbsp;km2 i peti je najveći okrug u državi. Prema podacima od 31. 10. 2011. godine u okrugu je živjelo 409.072 stanovnika. Prosječna gustina iznosi 53 stanovnika po km2.

Glavni i najveći grad je Arad.

## Geografija 
Okrug se prostire na površini od 7.754&nbsp;km2 što predstavlja 3,6% nacionalne teritorije Rumunije. Reljef okruga se može podijeliti na dva dijela, istočni dio kojim preovladavaju brda i niske planine (Dealurile Lipovei, Munții Zărandului, Munții Codru Moma) i zapadni dio koji je ravničarski a sastoji se od Aradske ravnice, nizije u dolini rijeke Moriš Mures i nizije Visoka Vinga. Uzimajući u obzir nadmorsku visinu, reljef se spušta s 1.489 metara nadmorske visina na istoku do ispod 100 m na zapadu. Na istoku se nalaze planine Zarand i planine Codru Moma, dijelovi masiva Apusena, glavnog masiva grupacije Zapadnih Karpata.

Graniči sa sljedećim rumunskim okruzima: Bihor na sjeveru, Alba i Hunedoara na istoku i okrugom Timiș na jugu. Osim toga na jugu graniči i s mađarskim županijama: Békés i Csongrád.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 409.072 stanovnika što je prosječna gustina od 53 stanovnika po km2.

Etnički sastav stanovništva bio je sljedeći:
* Rumuni – preko 83,88%
* Mađari – 9,06%
* Romi – 4,04%

## Reference 
## Vanjski linkovi 
* Službena stranica okruga

Arad
Kategorija:Arad (okrug)
Šišarka

thumb|Zrela šišarka *Pinus coulteri*, najteža borova šišarka thumb|Nezrele muške ili polenske šišarke *Pinus ponderosa * var. *scopulorum*
thumb|right|Mlade šišarke plave smrče
left|thumb|Bobičasta šišarka
**Šišarka** ili češer je biljni organ u diviziji Pinophyta (čeitinari),  koji sadrži reprodukcijske strukture. Poznate su drvenaste ženske šišarke, koje proizvode sjeme. Muški češeri, koji proizvode polen, obično su zeljasti i mnogo manje vidljivi čak i u punoj zrelosti.

Engleski naziv im je *conus*, zbog činjenice da oblik kod nekih vrsta nalikuje konusu. Pošto to ime ima latinski korijen, nekada se sve biljke sa šišarkom označavaju kao konifere (*Coniferae*).

Pojedine ploče konusa poznate su kao "ljuske".

## Pregled
Šišatka je po porijeklu kratki izdanak koji nosi reprodukcijske organe (plodne listiće, sporofile). Jednospolne su, muške ili ženske. Šišarke oba spola obično se nalaze na istoj biljci, po čemu se takve biljke označavaju kao jednodomne (jednodome). Rjeđe su dvodomne, sa šišarkama samo jednog spola na stablu. U njima se nalaze spolni organi. Muške čine prašnički listovi skupljeni u rese. Svaki od njih ima dvije prašnice sa polenovim zrncima. U svakom zrncetu nalaze se po u dvije nepokretne spolne ćelije. U ženskim šišarkama razvijaju se sjemenke.

Ženske šišarke  sastoje se od plodnih listova. U svakom od njih su po dva sjemena zametka sa ženskom spolnom ćelijom. Sjemeni zameci nalaze se otvoren na plodnim listovima. Polenova zrnca su lahka, pa ih raznosi vjetar. Donosi li ih do sjemenih zametaka ženskog češerića, dolazi do oprašivanja, nakon čega dolazi do oplodnje. Oprašivanje pomoću vjetra označava se kao anemofilija. Iz oplođene jajne ćelije nastaje zametak koji proklija u novu biljku.

Iz sjemenih zametaka na svakom plodnom listu nastaju dvije sjemenke. Zeleni plodni listovi postepeno odrvenjavaju i međusobno se razmaknu. Listovi sa sjemenkama čine plod šišarku. Zreli češer je okrenut prema dolje, ali u tom pogledu ima i izuzetaka. Sjemenke su lahke, a lahko i ispadaju iz češera, pa ih raznosi ivjetar.

## Pseudošišarke
thumb|left| Razvoj pseudošišarke, tip ananasa
thumb|upright|Pseudošišarka smrče sitka
Norveška  i sitka smrča skloni su stvaranju pseudošišarki tipa ananasa, zvane gale, uzrokovane vunastim lisnim ušima, „Adelges abietis“. Ovo nisu šišarke, iako jako liče na njih.
Iako nisu četinjači, njihove strukture zrelog sjemena blisko liče na šišarke.

## Galerija

Male cone of Cedar of Lebanon.JPG|Muški češer libanonskog cedra
Pine cones, immature male.jpg|Muški češer bora
Calocedrus-decurrens-conos-masculinos.jpg|Muška šišarka *Calocedrus decurrens*
Araucaria araucana0.jpg|Muška šišarka araukarije
Taxus baccata MHNT.jpg|Zreli i nezreli ženski češeri tise *Taxus baccata*
Juniperus communis communis Italy.jpg|Ženski češeri u rodu *Juniperus*
Cupressus sempervirens cone 01 by Line1.jpg|Ženska šišarka čempresa
Harz an Zapfen.JPG|Ženske šišarke *Pinus heldreichii*

## Reference
## Vanjski linkovi
*Arboretum de Villardebelle Images of various conifer-cones
*Gymnosperm cone images at bioimages.vanderbilt.edu

Kategorija:Morfologija biljaka
Kategorija:Botanika
Kategorija:Razmnožavanje
Korpus islamske revolucionarne garde

mini|Grb
**Korpus islamske revolucionarne garde** (, *Sepâh-e Pâsdârân-e Enghelâb-e Eslâmi*; skraćeno **Sepâh**), poznat još i kao **Revolucionarna garda** ili **Iranska revolucionarna garda**, ogranak je oružanih snaga Irana, osnovan nakon Iranske revolucije 22. aprila 1979. pod naredbom ajatolaha Ruholaha Homeinija. Dok Vojska Irana brani granice Irana i održava unutrašnji red, prema iranskom ustavu, Revolucionarna garda ima cilj zaštite islamskorepublikanskog političkog sistema unutar države. Pripadnici ove jedinice tvrde da je njihova uloga u zaštiti islamskog sistema sprečavanje stranog miješanja, kao i sprečavanje puča strane vojske ili "devijantnog pokreta".

Korpus islamske revolucionarne garde ima približno 125.000 pripadnika uključujući kopnene, zračne i pomorske snage. Njene pomorske snage su primarne snage sa zadatkom operativne kontrole Perzijskog zaliva. Korpus islamske revolucionarne garde također ima kontrolu nad paravojnom formacijom Basidž, koja ima približno 90.000 aktivnih pripadnika. Medijsko krilo Garde su *Sepah*.

Budući da je porijeklo jedinice ideološko, Korpus islamske revolucije Irana ima visoki položaj u gotovo svakom aspektu iranskog društva. Povećanja društvenog, političkog, vojnog i ekonomskog značaja Korpusa islamske revolucionarne garde za vrijeme predsjednika Mahmuda Ahmedinedžada – posebno tokom predsjedničkih izbora 2009. i poslijeizbornih protesta – navelo je mnoge zapadne analitičare na misao da je politička moć Korpusa islamske revolucionarne garde veća od moći šiitskog klerskog sistema.

Zapovjednik Korpusa islamske revolucionarne garde od 2019. je Hossein Salami, a njegovI prethodnici bili su Mohammad Ali Jafari (2007–2019) i Yahya Rahim Safavi (1997–2007).

Europska Unija i vlade Bahreina, Saudijske Arabije i Sjedinjenih Američkih Država smatraju Korpus islamske revolucionarne garde terorističkom organizacijom.

## Reference 
## Vanjski linkovi 
* Zvanični sajt medijskog krila
* Vali Nasr i Ali Gheissari (13. 12. 2004) "Foxes in Iran's Henhouse", kolumna *New York Times*a o rastućoj ulozi Korpusa u iranskom društvu
* David Ignatius (17. 4. 2008) "A Blast Still Reverberating" *Washington Post* – članak o bombardiranju američke ambasade u Bejrutu 1983.

Kategorija:Oružane snage Irana
Kategorija:Vojne jedinice i formacije osnovane 1979.
Kategorija:Korpus islamske revolucionarne garde
Kategorija:Organizacije Iranske revolucije
Kategorija:Organizacije koje su Sjedinjene Američke Države proglasile terorističkim
Kategorija:Organizacije koje je Kanada proglasile terorističkim
Kategorija:Organizacije koje je Evropska Unija proglasile terorističkimr
Kategorija:Organizacije koje su Paragvaj proglasio terorističkim
Kategorija:Organizacije koje je Saudijska Arabija proglasile terorističkim
Kategorija:Organizacije koje je Švedska proglasile terorističkim
Kategorija:Organizacije koje je Bahrein proglasio terorističkim
Ornitofilija

[250px|thumb|Kolibri * [Archilochus colubris * se hrani na cvasti *Monarda didyma*]]
**Ornitofilija** je  posebni oblik zoofilije u kojoj su ptice vektori za oprašivanje cvjetova. Ova koevolucijska povezanost slična je entomofiliji (oprašivanje insektima) i posebno je razvijena u nekim dijelovima svijeta, posebno u tropima i nekim otočnim lancima.

Ova asocijacija ima brojne i karakteristične prilagodbe u biljkama, tvoreći cvjetni sindrom. Biljke koje sudjeluju u ornitofiliji imaju raznobojne cvjetove, često crvene, s dugim cevastim strukturama koje sadrže prilično nektara, a žigovi tučka i prašnici imaju orijentaciju koja osigurava kontakt sa oprašivačem. Ptice su obično nektarívorni stručnjaci; hrapavim jezicima,  i sposobnim da lebde u zraku ili svjetlosti ili da  da stoja na cvjetnim strukturama.

## Prilagodbe biljaka 
[thumb| lđleft| Cvjetovi roda *[Butea* omogućavaju pticama da  stanu na njihove peteljke.]]

Oprašivanje pticama smatra se skupom strategijom za biljke i to tek kad postoje posebne koristi za biljku, poput visoko planinskih ekosistema u kojima postoji nedostatak insekata koji oprašuju ili onih u sušnim regijama ili izoliranim ostrvima.

## Također pogledajte
* Zoofilija (botanika)

## Reference
## Vanjski linkovi 
* Pol·linització per aus 
* Vescs i aus

Kategorija:Ornitologija
Kategorija:Botanika
Kategorija:Razmnožavanje
Sistem mononuklearnih fagocita

**Sistem mononuklearnih  fagocita** ili **mononuklearni fagocitski sistem** (**MPS**), pozbat i kao  **retikuloendotelni sistem** ili **sistem makrofaga** − u imunologiji – je dio imunskog sistema koji se sastoji od  fagocitnih ćelija lociranih u  mrežastom vezivnom tkivu. Ćelije su prije svega monociti  i makrofagi , a nakupljaju se u limfnim čvoovima  i slezeni. Kupfferova ćelija jetre i tkiva histiocita  takođe su dioo MPS. Mononuklearni sistem fagocita i monocitni sistem makrofaga odnose se na dva različita entiteta, često pogrešno shvaćena kao jedan.

"Retikuloendotelni sistem" je stariji izraz za mononuklearni sistem fagocita, ali danas se koristi rjeđe, jer se podrazumijeva da većina endotelnih  ćelija nisu makrofagne.

"Mononuklearni sistem fagocita" je također donekle datiran koncept koji pokušava kombinirati širok raspon ćelija i treba ga koristiti s oprezom.

## Vrste i lokacije ćelija 
Slezena je najveća jedinica mononuklearnog sistema fagocita. Monociti nastaju u koštanoj srži i transportira ih  krv; migriraju u tkiva, gdje se pretvaraju u histiocite ili makrofage.
Makrofagi su difuzno raspršeni u vezivnom tkivu i u jetri (Kupfferove ćelije), slezini i limfnim čvorovima (sinusni histiociti), plućima (alveolski makrofagi), te u centralnom nervnom sistemu (mikrogliji). Poluvrijeme monocita u krvi je oko jedan dan, dok životni vijek makrofaga tkiva iznosi nekoliko mjeseci ili godina. Mononuklearni sistem fagocita dio je i imunskog i ćelijskog imuniteta. Mononuklearni sistem fagocita ima važnu ulogu u obrani od mikroorganizama, uključujući mikobakterije, gljivice, bakterije, protozoje i viruse. Makrofagi uklanjaju stare eritrocite, leukocite i megakariocite pomoću fagocitoze i probave.

## Funkcije 
* Formiranje novih crvenih krvnih zrnaca (RBC) i bijelih krvnih zrnaca (WBC).
* Uništavanje starih RBC-a.
* Formiranje proteina plazme.
* Formiranje žučnih pigmenata.
* Skladištenje gvožđa. U jetri, Kupfferove želije skladište višak gvožđe iz katabolizma hema, nakon raspada crvenih krvnih zrnaca. U koštanoj srži i slezeni, gvožđe se skladišti u MPS ćelijama uglavnom kao feritin; u stanjima preopterećenja, većina gvožđa se skladišti kao hemosiderin.
* Čišćenje heparinskim heparinazama

## Hematopoeza 
Različite ćelijske vrste mononuklearnog sistema fagocita dio su mijeloidnog roda iz CFU-GEMM (prekursora granulocita, eritrocita, monocita i megakariocita.)

## Reference
## Vanjski linkovi
* 

Kategorija:Imunološki sistem